ส่วนที่ 1

ข้อมูลสรุป (Executive Summary)

บริษัท เมโทรสตาร์ พร็อพเพอร์ตี้ จำกัด (มหาชน) เดิมชื่อบริษัท เอ็มทีเอส พร็อพเพอร์ตี้ จำกัด
ก่อตั้งเมื่อวันที่ 22 สิงหาคม 2543 โดยนายวีระ บูรพชัยศรี
บริษัทได้นำหุ้นสามัญเข้าจดทะเบียนในตลาดหลักทรัพย์แห่งประเทศไทยเมื่อวันที่ 26 ตุลาคม 2548
บริษัทประกอบธุรกิจพัฒนาอสังหาริมทรัพย์โดยมุ่งเน้นในเขตพื้นที่ย่านศูนย์กลางธุรกิจ (CBD-Central
Business District) และพื้นที่ที่เป็นทำเลที่ดี (Prime Area)
รวมทั้งพื้นที่ที่อยู่ใกล้สถานีรถไฟฟ้า BTS และ MRT
โดยจะพิจารณาลักษณะโครงการอสังหาริมทรัพย์ให้เหมาะสมกับทำเลนั้นๆ
เพื่อให้สอดคล้องกับความต้องการของผู้บริโภคกลุ่มเป้าหมาย

ในปี 2555 บริษัทมีรายได้จากการเช่าและบริการจากโครงการแมริออท เอ็คเซ็คคิวทีฟ
อพาร์ทเม้นท์ – สาทร วิสต้า กรุงเทพฯ ซึ่งเป็นเซอร์วิสอพาร์ทเม้นท์ระดับ 5 ดาวสูง 31 ชั้น
โครงการแรกของบริษัท โดยเริ่มเปิดให้บริการตั้งแต่เดือนมีนาคม ปี 2552
ซึ่งมีแนวโน้มอัตราการเข้าพักและรายได้จากการให้เช่าและบริการที่สูงขึ้นอย่างต่อเนื่องมาตลอดตั้งแต่เริ่มเปิดดำเนินงาน
ขณะเดียวกันบริษัทยังคงดำเนินการหาที่ดินที่มีศักยภาพเพื่อพัฒนาโครงการเพื่อขาย

อนึ่ง ในปี 2555 ผลการดำเนินงานของบริษัทสรุปได้ ดังนี้
บริษัทมีรายได้ค่าเช่าและบริการจากโครงการ แมริออท เอ็คเซ็คคิวทีฟ อพาร์ทเม้นท์ – สาทร
วิสต้า กรุงเทพฯ เท่ากับ 190.19 ล้านบาท ซึ่งเพิ่มขึ้นจากปีที่แล้วร้อยละ 23.59 สำหรับรอบบัญชีปี
2555 บริษัทมีผลขาดทุน เท่ากับ 58.46 ล้านบาท คิดเป็นขาดทุนสุทธิต่อหุ้น และขาดทุนต่อหุ้น
(Fully Diluted) เท่ากับ 0.13 บาท และมีอัตราขาดทุนสุทธิต่อรายได้รวมเท่ากับร้อยละ
29.83

 สำหรับสินทรัพย์รวมของบริษัท ณ 31 ธันวาคม 2554 และ 2555 เท่ากับ 1,978.28 ล้านบาท และ 1,932.02 ล้านบาท ตามลำดับ โดยสินทรัพย์ลดลงจากงบการเงิน ณ 31 ธันวาคม 2554 เท่ากับ 46.25 ล้านบาท โดยลดลงจากการตัดค่าเสื่อมราคาของโครงการ แมริออท เอ็คเซ็คคิวทีฟ อพาร์ทเม้นท์ – สาทร วิสต้า กรุงเทพฯ สำหรับหนี้สินรวมของบริษัท ในปี 2555 มีจำนวน 939.19 ล้านบาท เพิ่มขึ้นจากปี 2554 เท่ากับ 12.21 ล้านบาท โดยสาเหตุที่เพิ่มขึ้นจากปีก่อนเกิดจากการเพิ่มขึ้นของเจ้าหนี้การค้าและเจ้าหนี้อื่นซึ่งเกิดจากการดำเนินงาน บริษัทมีเงินสดและเงินฝากธนาคาร และเงินลงทุนชั่วคราวรวม 53.96 ล้านบาท และมีสัดส่วนหนี้สินต่อส่วนของผู้ถือหุ้นเท่ากับ 0.95 ต่อ 1 บริษัทยังคงอยู่ ในสถานะสามารถเติบโตได้ในอนาคต โดยยังมีศักยภาพและความสามารถในการลงทุนขยายธุรกิจของบริษัท สำหรับมูลค่าตามบัญชีต่อหุ้นขั้นพื้นฐานและมูลค่าตามบัญชีต่อหุ้น (Fully Diluted) ของบริษัท ณ 31 ธันวาคม 2555 เท่ากับ 2.13 บาท

บทสรุป หลังจากวิกฤตการณ์อุทกภัยครั้งใหญ่ในปี 2554 ครึ่งปีหลังที่ผ่านมา
ได้ส่งผลกระทบต่อสภาวะเศรษฐกิจและการเงินในภาคเกษตรกรรมและอุตสาหกรรม อย่างมาก
โดยเฉพาะภาคประชาชนซึ่งหลังจากวิกฤตการณ์น้ำท่วม
ภาครัฐบาลและเอกชนต้องช่วยกันเยียวยารักษาความเสียหายที่เกิดขึ้นจากเหตุการณ์น้ำท่วมอย่างต่อเนื่อง
ซึ่งในช่วงครึ่งปีหลังของปี 2555 สถานการณ์ต่างๆ ทางเศรษฐกิจเริ่มดีขึ้น
อย่างไรก็ตามในระยะเวลาที่ผ่านมา
บริษัทยังไม่มีการลงทุนเพิ่มเติมแต่ยังอยู่ระหว่างศึกษาความเป็นไปได้และต้องการประเมินสถานการณ์ไปอีกระยะหนึ่งก่อน
ในปี 2555 บริษัทเริ่มมีผลประกอบการดีขึ้นเมื่อเทียบกับปี 2554 และคาดว่าน่าจะดีขึ้นในปี 2556
ถ้าไม่มีปัจจัยลบต่างๆ เข้ามากระทบการดำเนินงาน ซึ่งก็ทำให้บริษัทมีความมั่นคงทางการเงินมากขึ้น
ถึงแม้ว่าผลการดำเนินงานและสินทรัพย์ของบริษัทในช่วง 1 – 2
ปีที่ผ่านมาจะไม่เติบโตอย่างต่อเนื่อง
แต่อย่างไรก็ตามจากผลการดำเนินงานและการเติบโตของสินทรัพย์ของบริษัทตั้งแต่อดีตนั้น
โครงการของบริษัทที่ดำเนินการอยู่ในปัจจุบันและที่จะมีขึ้นอีกในอนาคต
บริษัทเชื่อมั่นว่าโครงการต่างๆ นั้นเป็นโครงการที่มีศักยภาพบนทำเลที่ดี
ซึ่งทำให้บริษัทรู้สึกพอใจไปกับโอกาสของผู้ถือหุ้นของบริษัท เพื่อความมั่นคงและก้าวหน้าของ
บริษัทต่อไป

ส่วนที่ 2

บริษัทที่ออกหลักทรัพย์

+--------------+-------------------------------------------------------+
| ชื่อบริษัท       | บริษัท เมโทรสตาร์ พร็อพเพอร์ตี้ จำกัด (มหาชน)                 |
+--------------+-------------------------------------------------------+
| ชื่อภาษาอังกฤษ  | Metrostar Property Public Company Limited             |
+--------------+-------------------------------------------------------+
| ประเภทธุรกิจ   | พัฒนาอสังหาริมทรัพย์                                       |
+--------------+-------------------------------------------------------+
| ท            | 1758/4 ถนนสุขุมวิท แขวงบางจาก เขตพระโขนง กรุงเทพมหานคร    |
| ี่ตั้งสำนักงานใหญ่ | 10260                                                 |
+--------------+-------------------------------------------------------+
| ที่ตั้งสาขา      | 1 ซอยสวนพูล ถนนสาทร แขวงทุ่งมหาเมฆ เขตสาทร กรุงเทพมหานคร  |
|              | 10120                                                 |
+--------------+-------------------------------------------------------+
| เ            | 0107547000869 (เลขทะเบียนเดิมเป็น 0107574700864)         |
| ลขทะเบียนบริษัท |                                                       |
+--------------+-------------------------------------------------------+
| โทรศัพท์       | 02-742-7887                                           |
+--------------+-------------------------------------------------------+
| โทรสาร       | 02-742-7557                                           |
+--------------+-------------------------------------------------------+
| Website      | www.metrostarprop.com                                 |
+--------------+-------------------------------------------------------+